b"\n_START_ARTICLE_\nCasa Santfeliu\n_START_SECTION_\nDescripci\xc3\xb3\n_START_PARAGRAPH_\nHabitatge unifamiliar, de nom\xc3\xa9s una planta amb cantonada a la Rambla de Just Oliveres i al carrer de Lleida. De planta rectangular, est\xc3\xa0 envoltada per un jard\xc3\xad i pati per tres de les seves quatre cares. A la fa\xc3\xa7ana principal hi ha un porxo que protegeix la porta d'entrada; aquest est\xc3\xa0 aguantat per dos pilars i t\xc3\xa9 la forma d'un entaulament cl\xc3\xa0ssic molt simplificat. Les finestres s\xc3\xb3n rectangulars i per sobre d'elles hi ha decoraci\xc3\xb3 de tipus geom\xc3\xa8trica. Per accedir a la porta hi ha una escala de tipus imperial. Als extrems hi havia dos petits porxos, per\xc3\xb2 un d'ells es va suprimir. El terrat est\xc3\xa0 decorat amb unes estructures semblants a un embigat. A l'interior les estances estan distribu\xc3\xafdes al voltant d'un pati interior.\n_START_SECTION_\nHist\xc3\xb2ria\n_START_PARAGRAPH_\nFou constru\xc3\xafda per Ramon Puig i Gairalt els anys 1928-1929."